钦定古今图书集成/理学汇编/学行典/第248卷 > 徐思仁
## 钦定古今图书集成/理学汇编/学行典/第248卷 > 徐思仁

按《苏州府志》：“徐思仁，字元之，吴县人。性倜傥，不治生
产。父言好施予，思仁曲意承之。母病，侍奉汤药，累月
不解衣带。待两弟，均财任劳，友爱备至。时有赈恤，常
密遗之，不令人知。里中某系狱，赎锾无措，其子行哭
于市，思仁解橐代输，得释。值飓风漂没大舟，思仁急
命仆挽救，全活多人。有富人从婚，议以儒生来，思仁”
不许。儒生佯以子偿，思仁竟欣然纳之。儒死，竟如初
约，仍训育以底于成。居平课子严而有法，戒曰：“毋自
择利，先己后人。”诸子奉为家训。会倭变起，思仁督乡
兵保障，飨士卒费无算，亦用是劳。感疾，疾少闲，礼岱
宗，竟道卒。